SQ ขาขึ้นรอบใหม่! 5 วันวิ่งแล้ว 12% โบรกฯชี้ผลงานทั้งปีพลิกมีกำไรแนะซื้อเป้า 4.40 บ.
SQ ขาขึ้นรอบใหม่! 5 วันวิ่งแล้ว 12% โบรกฯชี้ผลงานทั้งปีพลิกมีกำไรแนะซื้อเป้า 4.40 บ. โดย ณ เวลา 11.11 น. ราคาอยู่ที่ระดับ 3.04 บาท บวก 0.10 บาท หรือ 3.40% ด้วยมูลค่าซื้อขาย 31.02 ล้านบาท
20 ส.ค. 2561

บริษัท สหกลอิควิปเมนท์ จำกัด (มหาชน) หรือ SQ  ณ เวลา 11.11 น. อยู่ที่ระดับ 3.04 บาท บวก 0.10 บาท หรือ 3.40% ด้วยมูลค่าซื้อขาย 31.02 ล้านบาท ราคาหุ้นวิ่ง 5 วันติด โดยนับตั้งแต่หุ้นยืนที่ระดับ 2.70 บาท เมื่อวันที่ 10 ส.ค.61 จนถึงล่าสุดหุ้นปรับตัวขึ้นแล้ว 12.59%

บล.เอเชีย เวลท์ ระบุในบทวิเคราะห์ SQ (ซื้อ; AWS TP 4.40 บาท) แม้ไตรมาส 2/61 ประสบภาวะขาดทุน ทำให้ผลการดำเนินงานงวด ครึ่งแรกปีนี้ยังประสบผลขาดทุนราว 96 ล้านบาท แต่เนื่องจากเป็นภาวะไม่ปกติของการทำงาน คาดว่าช่วงครึ่งหลังปีนี้การดำเนินงานของบริษัทเข้าสู่ภาวะปกติและจะกลับมาทำกำไรทั้งปีได้